*Tämä artikkeli käsittelee jääkiekkoilijaa. Kriitikosta katso Mika Hannula (kriitikko).*

**Mika Hannula** (s. 2. huhtikuuta 1979 Huddinge) on ruotsalainen uransa lopettanut jääkiekkoilija, joka oli pelipaikaltaan laitahyökkääjä. Hän voitti urallaan olympia- ja MM-kultaa. Hän pelasi Ruotsin Elitserienissä lähes 300 runkosarjaottelua. Vuosina 2011–2013 hän pelasi SM-liigaa Bluesissa ja HIFK:ssa.

Ura
---

### Seurajoukkueissa

Hannula pelasi ensimmäisen kerran aikuisten tasolla Lidingössä Ruotsin kolmanneksi korkeimmalla sarjatasolla kaudella 1998–1999. Seuraavaksi kaudeksi hän siirtyi Allsvenskanin Hammarbyhyn. Hannula siirtyi kaudeksi 2000–2001 Ruotsin pääsarjaan Elitserieniin, jossa hän pelasi Malmössä. Hannula edusti Malmötä kolmen kauden ajan. Minnesota Wild varasi hänet NHL:n kesän 2002 varaustilaisuudessa 269. vuorolla.

Hannula pelasi kauden 2003–2004 Minnesotan farmijoukkueessa Houston Aerosissa AHL:ssa. Seuraavaksi kaudeksi hän palasi Ruotsiin ja Malmöhön. Malmön kausi sujui huonosti ja joukkue putosi HockeyAllsvenskaniin. Hannulan pelaajasopimuksessa oli pykälä, joka antoi hänelle mahdollisuuden purkaa sopimuksensa, jos joukkue putoaisi Allsvenskaniin, joten hän siirtyi David Petrasekin kanssa kaudeksi 2005–2006 HV71:een.

Hannula pelasi HV71:ssä kahdella kaudella. Marraskuussa 2006 Hannula pyysi joukkueelta vapaata peleistä kesken kauden 2006–2007 henkilökohtaisten syiden takia. Joulukuun alussa HV71 ilmoitti, että he ovat purkaneet pelaajan sopimuksen Hannulan ja tämän perheen pyynnöstä. Hannula siirtyi loppukaudeksi Venäjän pääsarjaan Lokomotiv Jaroslavliin.

Hannula pelasi kauden 2007–2008 Venäjällä SKA Pietarissa, jossa kausi sujui huonosti. Hän siirtyi kaudeksi 2008–2009 Venäjän uuden pääsarjan KHL:n TsSKA Moskovaan. Hannula pelasi kauden TsSKAssa ja jäi kauden 2009–2010 alussa sopimuksettomaksi. Joulukuussa 2009 Hannula teki lyhyen sopimuksen Djurgårdenin kanssa. Hän pelasi Djurgårdenissä seitsemän ottelua ja siirtyi loppukaudeksi KHL:n Salavat Julajev Ufaan.

Kauden 2010–2011 Hannula aloitti KHL-joukkue Metallurg Magnitogorskissa. Hän loukkasi kuitenkin nivusensa ensimmäisessä ottelussa ja joutui leikkaukseen, minkä takia Magnitogorsk purki hänen sopimuksensa. Toivuttuaan vammasta Hannula siirtyi takaisin Djurgårdeniin, jossa pystyi pelaamaan lopulta 14 runkosarjaottelua. Seuraavaksi kaudeksi hän teki pelaajasopimuksen Modon kanssa. Hannula siirtyi kuitenkin jo marraskuussa 2011 SM-liigassa pelaavaan Espoo Bluesiin.

Hannula pelasi loppukauden Bluesissa ja teki 22 runkosarjaottelussa 14 pistettä. Seuraavan kauden alussa Hannula ei pelannut missään, mutta hän palasi Bluesiin marraskuussa 2012. Hannulan sopimus kesti alkujaan joulutaukoon asti, mutta osapuolet solmivat uuden kahdeksan ottelun sopimuksen tammikuun 2013 alussa. Tämän jälkeen Blues olisi halunnut jatkaa sopimusta, mutta Hannula ei suostunut tähän. Pian tämän jälkeen HIFK ilmoitti tehneensä sopimuksen Hannulan kanssa.

### Maajoukkueessa

Hannula nousi Ruotsin maajoukkueeseen MM-kilpailuihin 2003. Ruotsi sijoittui turnauksessa hopealle, ja Hannula sai ensimmäisen arvokisamitalinsa. Hannula oli voittamassa Ruotsille olympiakultaa Torinosta 2006.

Hannula oli Ruotsin joukkueessa myös MM-kilpailussa 2006. Hän ei pelannut turnauksen finaalissa Tšekkiä vastaan, sillä hän sai pelikiellon välieräottelusta, jossa hän löi Kanadan Sidney Crosbyä poikittaisella mailalla. Ruotsi voitti kisoissa kultaa. Myöhemmin kisojen jälkeen Hannulalle langetettiin vielä neljän ottelun pelikielto seuraaviin MM-kilpailuihin ja sakot.

Sukutausta
----------

Hannula on syntynyt Ruotsissa, mutta pelasi nuorena jääkiekkoa TPS:n A-nuorissa. TPS ilmoitetaan hänen kotiseurakseen. Hannulan isä on suomalainen ja äiti ruotsalainen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1998–1999 | Lidingö Vikings | 1. division | 32 | 10 | 0 | 10 | 47 | – | – | – | – | – |
| 1999–2000 | Hammarby IF | Allsvenskan | 43 | 10 | 10 | 20 | 53 | – | – | – | – | – |
| 2000–2001 | Malmö IF | Elitserien | 45 | 2 | 9 | 11 | 26 | 8 | 3 | 2 | 5 | 14 |
| 2001–2002 | Malmö IF | Elitserien | 41 | 10 | 7 | 17 | 14 | 5 | 2 | 1 | 3 | 0 |
| 2002–2003 | Malmö IF | Elitserien | 49 | 15 | 15 | 30 | 72 | – | – | – | – | – | MM | 9 | 2 | 0 | 2 | 2 |
| 2003–2004 | Houston Aeros | AHL | 67 | 9 | 18 | 27 | 59 | – | – | – | – | – |
| 2004–2005 | Malmö IF | Elitserien | 47 | 14 | 19 | 23 | 71 | – | – | – | – | – |
| 2005–2006 | HV71 | Elitserien | 45 | 13 | 18 | 31 | 62 | 12 | 3 | 8 | 11 | 22 | OK | 8 | 0 | 0 | 0 | 2 |
|  |  |  |  |  |  |  |  |  |  |  |  |  | MM | 8 | 4 | 1 | 5 | 35 |
| 2006–2007 | HV71 | Elitserien | 18 | 9 | 6 | 15 | 64 | – | – | – | – | – |
|  | Lokomotiv Yaroslavl | KHL | 23 | 7 | 8 | 15 | 32 | 5 | 0 | 3 | 3 | 10 |
| 2007–2008 | SKA St. Petersburg | KHL | 46 | 7 | 7 | 14 | 34 | 9 | 1 | 0 | 1 | 4 |
| 2008–2009 | TsSKA Moskva | KHL | 52 | 14 | 10 | 24 | 57 | 3 | 0 | 2 | 2 | 0 |
| 2009–2010 | Djurgårdens IF | Elitserien | 7 | 3 | 1 | 4 | 0 | – | – | – | – | – |
|  | Salavat Julajev Ufa | KHL | 13 | 3 | 6 | 10 | 4 | 16 | 2 | 3 | 5 | 18 |
| 2010–2011 | Metallurg Magnitogorsk | KHL | 1 | 0 | 0 | 0 | 0 | – | – | – | – | – |
|  | Djurgårdens IF | Elitserien | 14 | 5 | 3 | 8 | 14 | 5 | 3 | 0 | 3 | 0 |
| 2011–2012 | MODO | Elitserien | 20 | 5 | 9 | 14 | 8 | – | – | – | – | – |
|  | Espoo Blues | SM-liiga | 22 | 4 | 10 | 14 | 18 | 16 | 5 | 7 | 12 | 10 |
| 9 kautta | yhteensä | Elitserien | 286 | 76 | 87 | 163 | 331 | 30 | 11 | 11 | 22 | 36 |
| 5 kautta | Yhteensä | KHL | 135 | 31 | 31 | 62 | 127 | 33 | 3 | 8 | 11 | 32 |

Lähteet
-------

* Mika Hannula *Elite Prospects*. Everysport Media Group AB.  (englanniksi)
* Mika Hannula The Internet Hockey Databasessa (englanniksi)

### Viitteet

1. 1 2 3  Mika Hannula *EliteProspects.com*. Viitattu 4.12.2009. (englanniksi)
2. ↑  Markne, Daniel: Malmöduo klar för HV 71 *Aftonbladet.se*.  21.4.2005. Aftonbladet Nya Medier. Viitattu 4.12.2009. (ruotsiksi)
3. ↑  HV 71: Mika Hannula tar timeout *Sr.se*.  13.11.2006. Sveriges Radio. Viitattu 4.12.2009. (ruotsiksi)
4. ↑  HV71 och Hannula går skilda vägar *mynewsdesk.com*.  1.12.2006. Viitattu 4.12.2009. (ruotsiksi)[vanhentunut linkki]
5. ↑  Hannula byter till klassiska CSKA: "Han ser det som en ära" *Aftonbladet.se*.  24.6.2008. Aftonbladet Nya Medier. Viitattu 4.12.2009. (ruotsiksi)
6. ↑  Hannula hoppar in i Djurgården *svt.se*.  21.12.2009. Sveriges Television. Viitattu 31.8.2011. (ruotsiksi)
7. ↑  Pettersson, Robert: Hannula är tillbaka *Hockeysverige.se*.  10.1.2011. Viitattu 31.8.2011. (ruotsiksi)
8. ↑  Bodin, Uffe: Modo värvar Hannula *Hockeysverige.se*.  30.8.2011. Viitattu 31.8.2011. (ruotsiksi)
9. ↑  Olympiavoittaja palaa Bluesiin *Iltalehti.fi*.  27.11.2012. Alma Media Suomi Oy. Viitattu 26.1.2013.
10. ↑  Hannula hyvästelee Bluesin *Jatkoaika.com*.  20.1.2013. Jatkoaika. Viitattu 26.1.2013.
11. ↑  Saarinen, Ossi: HIFK kaappasi Bluesin ruotsalaislaiturin *YLE Uutiset*.  21.1.2013. Yleisradio. Viitattu 26.1.2013.
12. ↑  Sweden first team to win worlds, Olympics same year *ESPN.com*.  21.5.2006. ESPN Internet Ventures. Viitattu 4.12.2009. (englanniksi)
13. ↑  NHL Notebook: Caron signs deal with Blackhawks *post-gazette.com*.  9.9.2006. PG Publishing Co. Inc.. Viitattu 4.12.2009. (englanniksi)
14. ↑
15. ↑